בנסון בון

בֶּנסון ג'יימס בּוּן (באנגלית: Benson James Boone; נולד ב-25 ביוני 2002) הוא זמר-יוצר ורב-נגן אמריקאי.

 ראשית חייו 
בון גדל בעיר מונרו שבוושינגטון, ארצות הברית, ולו ארבע אחיות. למד בבית הספר התיכון של מונרו , שם השתתף בנבחרת קפיצה למים. את כישוריו המוזיקליים גילה לראשונה לאחר שבכיתה י"א שר וניגן בפסנתר בתחרות "קרב הלהקות" , לבקשת חברו, על אף שלא היה לו ניסיון מוזיקלי. לאחר שנות התיכון למד בון לתקופה קצרה באוניברסיטת בריגהאם יאנג–איידהו , ועזב לאחר סמסטר אחד כדי להתמקד בשירה.

 קריירה 
ממוזער|בון, 2022בתחילת דרכו, בון שאב את השראתו המוזיקלית הראשונית מהופעה של הזמר האמריקאי ג'ון בליון שאליה הלך, ולאחריה הוא החל להתייחס לשירה ברצינות רבה יותר. הקריירה המוזיקלית של בון החלה במונרו, וושינגטון, שם הופיע לראשונה בתחרות כישרונות בבית הספר התיכון. בשנת 2021 החל להעלות הקטעים מתוך המוזיקה המקורית שלו ברשת החברתית טיקטוק, ולאחר זמן קצר השתתף באודישנים לעונה ה-19 של תוכנית המציאות אמריקן איידול, דרך המלצה של חבר. על אף שזכה להגיע ל"שבוע הוליווד" בתוכנית, בחר שלא להופיע בו, ופרש מהתוכנית לאחר שנשאר בין 24 המובילים, כדי שיוכל לשקול את האפשרויות המקצועיות שלו.

בון המשיך לצבור פופולריות בזכות קטעי המוזיקה ששיתף בטיקטוק, ועוד טרם הוצאת הסינגל הראשון שלו צבר 1.7 מיליון עוקבים ברשת החברתית. הוא תפס את תשומת ליבו של דן ריינולדס, סולן להקת הפופ רוק Imagine Dragons, שהחתים את בון בחברת התקליטים שלו, נייט סטריט רקורדס  הפועלת בשותפות עם וורנר רקורדס. דבר החתימה פורסם ב-15 באוקטובר 2021, יחד עם יציאתו לאור של הסינגל הראשון של בון, "Ghost Town". בנוסף לשירה בון ניגן בגיטרה, בפסנתר ובתופים, וכן היה אחראי על עיצוב עטיפת הסינגל. עד מהרה השיר נכנס למצעדי הסינגלים ב-13 מדינות, בהן ארצות הברית (בילבורד הוט 100), ובון הוזמן להופיע עימו בתוכניות האירוח המופע של אלן דג'נרס, המופע של קלי קלרקסון  ולייט נייט עם סת' מאיירס .

ב-18 בפברואר 2022 בון הוציא לאור את הסינגל השני שלו, "Room for 2". ב-29 באפריל 2022 יצא לאור הסינגל השלישי שלו, "In the Stars", אשר נכנס גם כן למצעדים ברחבי העולם. ב-29 ביולי 2022 יצא לאור הסינגל הרביעי של בון, "Better Alone", ויחד איתו גם המיני-אלבום הראשון שלו, , אשר כלל את ארבעת הסינגלים הראשונים של בון, שקדמו לו.

ב-5 במאי 2023 יצא לאור המיני-אלבום השני של בון, Pulse, אשר מתוכו יצאו לאור שני סינגלים – "Sugar Sweet" ו-"What Was".

ב-18 בינואר 2024 בון הוציא לאור את הסינגל "Beautiful Things", שהפך ללהיט עולמי לאחר שזכה להצלחה רבה ברשתות החברתיות ובמצעדי הסינגלים כאחד, והיה לשירו הראשון שהגיע בין חמשת השירים המובילים במצעד בילבורד הוט 100. האלבום הראשון של בון, Fireworks & Rollerblades, יצא באפריל 2024 וכולל שירים כמו "Slow It Down" ו-"Forever and a Day". בון יצא לסיבוב הופעות עולמי באפריל 2024, שיימשך עד תחילת 2025 באוסטרליה. בון הופיע בטקס פרסי הווידאו קליפים של MTV לשנת 2024, שהתקיים ב-11 בספטמבר 2024 בניו יורק.

ב-28 בפברואר 2025 יצא לאור הסינגל "Sorry I'm Here For Someone Else". ב-11 באפריל בון הופיע לראשונה בפסטיבל קואצ'לה. במהלך הופעתו, הצטרף אליו בהפתעה הגיטריסט של קווין, בריאן מיי, לביצוע משותף של השיר "Bohemian Rhapsody". במהלך ההופעה הודיע בון על צאת אלבומו השני, American Heart, שצפוי לצאת ב-20 ביוני 2025.

בון יופיע לראשונה כזמר אורח בתוכנית "סאטרדיי נייט לייב" בפרק שישודר ב-3 במאי 2025 אותו תנחה קואינטה ברונסון.

 דיסקוגרפיה 
 אלבומי אולפן 

 2024: Fireworks & Rollerblades
 2025: American Heart

 מיני-אלבומים 
 שם פרטי האלבום מיקומי שיא בלגיה פינלנד צרפת נורווגיהPeaks in Norway:
 All except noted: 
 Walk Me Home...:  שוודיה  יצא לאור: 29 ביולי 2022
 חברת תקליטים: נייט סטריט
 פורמטים: הורדה דיגיטלית 109  36  184  4  16 Pulse יצא לאור: 5 במאי 2023
 Label: נייט סטריט, וורנר
 פורמטים: הורדה דיגיטלית —  —  —  —  — "—" מציין שהמיני-אלבום לא יצא לאור או לא זכה להיכנס למצעד במדינה זו.

 סינגלים 
 שם שנה מיקומי שיא תארים אלבום ארצות הברית אוסטרליהמיקומי שיא באוסטרליה:
 "In the Stars": 
 "Ghost Town":  קנדה צרפת אירלנד נורווגיה ניו זילנד שוודיה בריטניה עולמי "Ghost Town" 2021 100  67  53  92  29  1  39  17  46  79 RIAA: זהב
 BPI: כסף
 IFPI NOR: פלטינה
 MC: פלטינה
 SNEP: זהב  "Room for 2" 2022 —  —  —  —  —  —  —  —  —  — "In the Stars" 82  34  30  59  10  4  15  8  21  48 RIAA: פלטינה
 BPI: זהב
 IFPI NOR: זהב
 MC: פלטינה
 RMNZ: זהב
 SNEP: פלטינה "Better Alone" —  —  —  —  —  —  —  —  —  — "Before You" —  —  —  —  —  20  —  — —  — לא מתוך אלבום "Sugar Sweet" 2023 —  —  —  —  —  —  —  —  —  — Pulse "What Was" —  —  —  —  —  —  —  —  —  — "To Love Someone" —  —  —  —  —  —  —  —  —  — לא מתוך אלבום "Beautiful Things" 2024 3  2  1  5  2  1  2  3  2  1 BPI: כסף
 MC: פלטינה
 RMNZ: זהב "—" מציין שהסינגל לא יצא לאור או לא זכה להיכנס למצעד במדינה זו.

 שירים אחרים במצעדים 
 שם שנה מיקומי שיא אלבום ניו זילנד שוודיה "Nights Like These" 2022 33  3 

 סיבובי הופעות 
 2023: Pulse Tour
 2024: Fireworks & Rollerblades World Tour
 2025: American Heart World Tour

 פרסים ומועמדויות 
שנהפרסקטגוריהעבורתוצאהמקור2024פרס הווידאו קליפים של MTVהאמן החדש הטוב ביותרבנסון בוןהופעת הפוש של השנה"In the Stars"האלטרנטיבי הטוב ביותר"Beautiful Things" שיר הקיץפרסי המוזיקה של MTV אירופההשיר הטוב ביותרהאמן החדש הטוב ביותרבנסון בוןוראייטיהאמן החדש של השנהפרס המוזיקה של בילבורדאמן חדש מוביל שיר ההוט 100 המוביל"Beautiful Things" שיר רדיו מוביל השיר הנמכר ביותר שיר הבילבורד גלובל 200 המוביל שיר הבילבורד גלובל 200 (ללא ארצות הברית) המוביל 2025פרס גראמיתגלית השנהבנסון בוןפרס המוזיקה האמריקאיתהאמן החדש של השנהזמר פופ אהובשיר השנה"Beautiful Things"וידאו קליפ אהובשיר פופ אהובפרס בחירת הילדים של ניקלודיאוןזמר פורץ אהובבנסון בוןפרס הווידאו קליפים של MTVשיר הקיץ"Mystical Magical"

 קישורים חיצוניים 



 ביאורים 

 הערות שוליים 

קטגוריה:אמני וורנר רקורדס
קטגוריה:זמרים-יוצרים אמריקאים
קטגוריה:מתחרי אמריקן איידול
קטגוריה:זוכי פרס המוזיקה של בילבורד
קטגוריה:אמריקאים שנולדו ב-2002